Document ID: 32012L0049

DIREKTIVA KOMISIJE 2012/49/EU
z dne 10. decembra 2012
o spremembi Priloge II k Direktivi 2006/87/ES Evropskega parlamenta in Sveta o tehničnih predpisih za plovila, namenjena za plovbo po celinskih plovnih poteh
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (1) ter zlasti prvega stavka prvega pododstavka člena 20(1) Direktive,
ob upoštevanju naslednjega:
(1)
Po sprejetju Direktive 2006/87/ES so bile v skladu s členom 22 Revidirane konvencije o plovbi po Renu dogovorjene spremembe Uredbe o inšpekcijskih pregledih plovil, ki plujejo po Renu.
(2)
Zagotoviti je treba, da se spričevalo Skupnosti za plovbo po celinskih plovnih poteh in spričevalo za plovilo, izdano v skladu s členom 22 Revidirane konvencije o plovbi po Renu, izdajata na podlagi tehničnih zahtev, ki zagotavljajo enakovredno stopnjo varnosti.
(3)
Predlogi sprememb Direktive 2006/87/ES morajo začeti veljati čim prej, da se preprečita izkrivljanje konkurence in obstoj različnih stopenj varnosti.
(4)
Direktivo 2006/87/ES je zato treba ustrezno spremeniti.
(5)
Ukrepi, predvideni s to direktivo, so v skladu z mnenjem odbora iz člena 7 Direktive Sveta 91/672/EGS z dne 16. decembra 1991 o vzajemnem priznavanju nacionalnih spričeval o usposobljenosti za voditelje čolna za prevoz blaga in potnikov po celinskih plovnih poteh (2) -
SPREJELA NASLEDNJO DIREKTIVO:
Člen 1
Direktiva 2006/87/ES se spremeni v skladu s Prilogo k tej direktivi.
Člen 2
Države članice, ki imajo celinske plovne poti, kot je določeno v členu 1(1) Direktive 2006/87/ES, sprejmejo zakone in druge predpise, potrebne za uskladitev s to direktivo, najpozneje do 1. decembra 2013. Besedilo teh predpisov takoj pošljejo Komisiji.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati na dan objave v Uradnem listu Evropske unije.
Člen 4
Ta direktiva je naslovljena na države članice, ki imajo celinske plovne poti, določene v členu 1(1) Direktive 2006/87/ES.
V Bruslju, 10. decembra 2012

Labels: 7
8
20